ai4bharat/Pralekha huggingface dataset:
پیٹرولیم اور قدرتی گیس کی وزارت
خام سپلائی کے تحفظ کو یقینی بنانے اور کسی واحد خطے سے خام تیل پر انحصار کے خطرے کو کم کرنے کے لیے، آئل پبلک سیکٹر انڈرٹیکنگز پہلے سے ہی مختلف جغرافیائی مقامات میں واقع ممالک سے خام تیل خریدتی ہیں
پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں مطلع کیا کہ خام سپلائی کی سکیورٹی کو یقینی بنانے اور کسی واحد خطے سے خام تیل پر انحصار کے خطرے کو کم کرنے کے لیے، آئل پبلک سیکٹر انڈرٹیکنگز  پہلے ہی سے مختلف جغرافیائی مقامات جیسے مشرق وسطی، افریقہ، شمالی امریکہ، جنوبی امریکہ وغیرہ ممالک سے خام تیل خریدتی آرہی ہیں۔
مالی سال  2019-20 کے دوران، پٹرولیم برآمد کرنے والے ممالک کی تنظیم  کی طرف سے کٹوتی سے قبل، مشرق وسطیٰ کے ممالک سے آئل پی ایس یو کے ذریعے خام تیل کی درآمد 69.02 فیصد  تھی۔ لیکن مالی سال 2020-21 کے دوران، مشرق وسطیٰ سے خام تیل کی درآمد کم ہوکر 63.49 فیصد رہ گئی ۔ مشرق وسطیٰ سے خام تیل کی درآمد میں یہ کمی بنیادی طور پر اوپیک کی جانب سے مئی 2020 سے خام تیل کی پیداوار میں کمی کی وجہ سے ہے، کیونکہ وہ ممالک جو اوپیک کے رکن ہیں، اوپیک پلس کے اپنے متفقہ ترمیم شدہ کوٹے کے مطابق خریدار ممالک کو خام تیل کی پیداوار اور برآمد کرتے ہیں۔ تاہم، اوپیک نے خام تیل کی پیداوار میں مرحلہ وار اضافہ کرنا شروع کیا اور مالی سال 2021-22 کے دوران، مشرق وسطیٰ کے ممالک سے خام تیل کی درآمد بڑھ کر 69.49 فیصد  ہو گئی۔
آئل پی ایس یو تکنیکی – اقتصادی تجزیے کی بنیاد پر گیانا، امریکہ اور روس سے بھی خام تیل حاصل کر رہی ہیں۔
وزارت دفاع
سوورنم وجے ورش تقریبات کے لئے ہندوستان کی فوج کے آن لائن سلوگن مقابلے کے لئے اینٹریاں طلب کی گئی ہیں
نئی دہلی، 07اپریل 2021: 1971 میں بھارت – پاکستان جنگ کے دوران بھارت کی پاکستان پر زبردست جیت کے 50 سال پورا ہونے کی یاد میں ملک بھر میں سوورنم وجے ورش تقریبات کا اہتمام کیا جارہا ہے۔ان تقریبات کے حصے کے طور پر ہندوستانی فوج بہت سے پروگراموں کا اہتمام کررہی ہے تاکہ اس کی خدمات اور حصے داری کو نمایاں اور اجاگر کیا جاسکے ۔ 4 وجے مشعل ،4 کارڈینل سمتو ں میں پہلے ہی بھیج دی گئی ہیں اور یہ مشعل ایک فارمیشن سے دوسرے فارمیشن کے حوالے کی جائیں گی۔
ہندوستانی فوج، جاری سوورنم وجے ورش تقریبات حصے کے طوپر یکم اپریل سے 31 مئی 2021 تک ایک آن لائن سلوگن تحریری مقابلے کا بھی اہتمام کررہی ہے۔ اس مقابلے میں تمام ہندوستانی شہری حصہ لینے کے پوری طرح مجاز ہیں۔ اور وہ اپنی اینٹریاں swarnimvijayvarsh.adgpi[at]gmail[dot]com. پر بھیج سکتے ہیں۔ مقابلے کی تفصلات ہندوستانی فوج کے فیس بک ،انسٹاگرام اور ٹیوٹر ہینڈلس پر دستیاب ہیں۔
مخصوص سلوگن کا بھارتی فوج کی سرکاری میڈیا ہینڈلس کے ذریعہ استعمال کیا جائے گا اور جیتنے والی اینٹریوں کو نقد انعامات کے ساتھ مناسب کریڈٹ دیا جائے گا۔ سلوگن مقابلے کے بعد مزید پروگرام اور مقابلے ہوں گے ،جن کی تفصیلات پرنٹ اور سوشل میڈیا کے ذریعہ بعد میں پیش کی جائیں گی۔ یہ مقابلہ فوج کی کوششوں کا ایک حصہ ہے تاکہ ساتھی شہریوں کے ساتھ اس کے قریبی رشتوں کو اجاگر کیا جاسکے اور 1971 کی بھارت – پاکستانی جنگ میں ہندوستانی مسلح افواج کی خدمات کو اجاگر کیا جاسکے ، جس کے نتیجے میں بنگلہ دیش کو آزادی ملی تھی۔
امور صارفین، خوراک اور عوامی تقسیم کی وزارت
چینی بنانے والی صنعتیں
نئی دہلی، 23 جولائی / صارفین امور ، خوراک اور سرکاری نظامِ تقسیم کے وزیر مملکت جناب دانوے راؤ صاحب دادا راؤ نے لوک سبھا میں ایک تحریری جواب میں بتایا ہے کہ گنا اگانے والے کاشت کاروں کے مفادات کو مد نظر رکھتے ہوئے مرکزی حکومت نے گنے کے سلسلے میں قانونی کم از کم قیمت  کی جگہ واجب اور منفعت بخش قیمت  کا نظریہ اپنایا ہے ، جس کے تحت گنے کی فصل کا بہتر فائدہ کاشت کاروں کو حاصل ہوتا ہے اور کاشت کاروں کو وابستہ خطرات سے بھی تحفظ حاصل ہوتا ہے ۔ 10-2009 ء کے گنا سیزن سے مرکزی حکومت زرعی لاگت اور قیمتو ں کے کمیشن کی سفارشات کی بنیاد پر گنے کی ایف آر پی کا تعین کرتی آئی ہے ۔ اس سلسلے میں حصص داروں اور متعلقہ افراد سے بھی مشورہ کیا جاتا ہے ۔ اس کے علاوہ ، حکومت کی جانب سے وقتاً فوقتاً مختلف النوع پالیسی دخل اندازیاں بھی کی جاتی ہیں تاکہ کاشت کاروں کو گنے کی قیمتوں کی بر وقت ادائیگی ممکن ہو سکے ۔ اگر گنا زیادہ مقدار میں پیدا ہوتا ہے ، تو اس شکل میں چینی ملوں کے ذریعے گنے کی قیمتوں کی ادائیگی پر برعکس اثر پڑتا ہے اور گنا کاشت کاروں کے بقایہ جات یعنی واجبات رک جاتے ہیں اور بر وقت ادا نہیں ہوپاتے ۔ چینی صنعتوں کی ادائیگی کی صلاحیت کو بہتر بنانے اور انہیں اس لائق بنانے کے لئے کہ وہ کاشت کاروں سے خریدے گئے گنے کی قیمتیں بر وقت ادا کر سکیں ، حکومت نے اس سلسلے میں ماضی قریب میں بہت سارے اقدامات کئے ہیں ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ا
U. No. 3349
(Visitor Counter : 45
امور داخلہ کی وزارت
نیشنل سائبر کرائم رپورٹنگ پورٹل
ہندوستان کے دستور کے ساتویں شیڈول کے مطابق ’پولیس‘ اور ’پبلک آرڈر‘ ریاستیامور ہیں۔ ریاستیں/ یوٹی اپنے قانون نافذ کرنے والی ایجنسیوں  کے ذریعہ جرائم کی روک تھام، گرفتاری، تفتیش اور قانونی کارروائی کے لیے بنیادی طور پر ذمہ دار ہیں۔
وزارت داخلہ نے خواتین اور بچوں کے خلاف سائبر جرائم پر خصوصی توجہ کے ساتھ، ہر قسم کے سائبر جرائم کے واقعات کی آن لائن رپورٹنگ کے لیے شہریوں کو ایک مرکزی طریقہ کار فراہم کرنے کے لیے 30 اگست 2019 کو نیشنل سائبر کرائم رپورٹنگ پورٹل شروع کیا تھا۔ اس پورٹل پر رپورٹ کردہ واقعات، ایف آئی آر میں ان کی تبدیلی اور اس کے بعد کی جانے والی کارروائی کو قانون کی دفعات کے مطابق متعلقہ ریاست/ یو ٹی کی قانون نافذ کرنے والی ایجنسی سنبھالتی ہے۔ برقرار رکھے گئے ڈیٹا کے مطابق، اس کے آغاز کے بعد سے28.02.2021 تک ملک میں 317439 سائبر جرائم کے واقعات اور 5771 ایف آئی آر رجسٹر ہوئی ہیں، جن میں کرناٹک میں 21562 سائبر جرائم کے واقعات اور 87 رجسٹر شدہ ایف آئی آر، اور مہاراشٹر میں 50806 سائبر جرائم کے واقعات اور 534 رجسٹرڈ ایف آئی آر شامل ہیں۔
ایم ایچ اے ریاستوں/ یو ٹی کے ساتھ باقاعدہ تبادلہ خیال کرتی ہے اور انھیں خواتین اور بچوں سے متعلق واقعات کے تدارک پر خصوصی زور دینے کے ساتھ رپورٹ کردہ سائبر جرائم کے واقعات کا تیزی سے تصفیہ کرنے کا مشورہ دیتی ہے۔
امور داخلہ کے وزیر مملکت، شری جی کشن ریڈی نے آج لوک سبھا میں ایک سوال کے تحریری جواب میں یہ بات کہی۔
وزارت اطلاعات ونشریات
‘ اہنسا - گاندھی : دا پاور آف پاور لیس ’ میں عدم تشدد کے گاندھیائی پیغام کے عالمی اثرات کو دکھایا گیا ہے : ڈائریکٹر رمیش شرما
فلم عدم تشدد کی قوت کی وضاحت کرتی ہے اور اس بات کو ظاہر کرتی ہے کہ یہ آج بھی اہم کیوں ہے : ایڈیٹر یامنی اپادھے
نئی دلّی ، 21 جنوری / بھارت کے 51 ویں بین الاقوامی فلم فیسٹیول کے بھارتی پنورما کی غیر فیچر فلم ‘ اہنسا – گاندھی : دا پاور آف پاور لیس ’ میں عدم تشدد کی قوت کو دکھایا گیا ہے اور یہ کہ آج بھی یہ اتنی اہم کیوں ہے ۔ اس میں عدم تشدد کے گاندھیائی پیغام کے عالمی اثرات کو ظاہر کیا گیا ہے : کس طرح اس نے دنیا کے کئی لیڈروں کو تحریک دی ، امریکہ میں شہری حقوق کی تحریک ؛ پولینڈ میں یکجہتی تحریک کے ساتھ ساتھ نیلسن منڈیلا اور جنوبی افریقہ میں نسلی تعصب کے خلاف جدو جہد ۔ یہ بات دستاویزی فلم کے ڈائریکٹر رمیش شرما نے کہی ہے ، جنہوں نے مہاتما گاندھی کے 150ویں یومِ پیدائش کے موقع پر ، انہیں خراجِ عقیدت پیش کرنے کے لئے اور انہیں بھارت کے عدم تشدد پر مبنی آزادی کی تحریک کا لیڈر تسلیم کرنے کے لئے پیش کی ہے ۔ وہ آج گوا میں 51 ویں بین الاقوامی فلم فیسٹیول میں ایک ورچوول پریس کانفرنس سے خطاب کر رہے تھے ۔
ڈائریکٹر نے کہا کہ اہنسا – گاندھی صرف ایک فلم نہیں بلکہ ایک جنون ہے ۔ انہوں نے کہا کہ یہ فلم ہمیں اس بات کی یاد دلاتی ہے کہ ہمیں عالمی سطح پر انسانی حقوق اور وقار کی بحالی کی ضرورت ہے ۔ اس سے ظاہر ہوتا ہے کہ کس طرح گاندھی جی کا پیغام بھارت کی سرحد سے آگے تک پہنچتا ہے ، جس میں انہوں نے عدم تشدد کو ایک طاقتور ذریعے کے طور پر استعمال کیا ہے ۔ انہوں نے کہا کہ یہ آج بھی عدم انصاف کے خلاف لڑنے والے سماج کو تحریک دیتا ہے ۔
جناب شرما نے نو جوانوں پر زور دیا کہ وہ آگے آئیں اور گاندھی کے عدم تشدد کے پیغام کو مشتہر کریں ، جو اُن کے بقول وقت کی ضرورت ہے ۔ گاندھی جی کے بارے میں بولتے ہوئے انہوں نے کہا کہ مہاتما ایک مکمل شخص تھے ۔ اُن کا یقین تھا کہ ہر مذہب اور عقیدے کو ، اُس کی جگہ ملنی چاہیئے ۔ اُن کو ڈر تھا کہ شمولیت کا تانا بانا ، اِن دنوں ٹوٹنے لگا ہے ۔ گاندھی کبھی نہیں چاہتے تھے کہ یہ ملک ایک مذہب کا ملک بنے ۔
فلم کی ایڈیٹر یامنی اپادھے نے بھی پریس کانفرنس سے خطاب کیا ۔ انہوں نے کہا کہ فلم کے لئے کام کرنا ذہن کو کھولنے والا ایک تجربہ تھا۔ ڈائریکٹر رمیش کے ساتھ کام کرنا ایک بہت شاندار تجربہ رہا ۔
فلم کے پیغام کے بارے میں اظہارِ خیال کرتے ہوئے انہوں نے کہا کہ ہمارے پاس دو متبادل ہوتے ہیں - عدم تشدد یا عدم وجود ۔
‘اہنسا – گاندھی : دا پاور آف پاور لیس ’ کے بارے میں :
یہ فلم بابائے قوم مہاتما گاندھی کے 150 ویں یومِ پیدائش کی یاد میں بنائی گئی ہے ۔ یہ فلم ایک ایسے وقت میں بھی سامنے آئی ہے، جب جارج فلائیڈ کی حمایت میں ایک وسیع تحریک چل رہی ہے،جو ایک سیاہ فام شخص ہے ، جس کو گزشتہ ماہ مینیسوٹا میں پولیس نے قتل کیا تھا۔
اس فلم کے ڈائریکٹر اور پروڈیوسر رمیش شرما ہیں ، جنہوں نے اس سے پہلے ‘‘ دا جرنلسٹ اینڈ دا جہادی : دا مرڈر آف ڈینئل پرل’’ کے لئے ایمی کی نامزدگی حاصل کی تھی ۔ فلم کے پروڈکشن اور فروخت کے حقوق جنوبی افریقہ کی ‘‘ ڈسٹنٹ ہورائیزن ’’ کے پاس ہیں ۔ یہ فلم عوام کے ساتھ ظلم و زیادتی اور اُن لوگوں کی طرف سے بنیادی آزادی نہ دیئے جانے کی کہانی ہے ، جو اقتدار میں ہیں اور جو بے گناہ لوگوں پر تشدد کرکے جبراً اپنی پوزیشن کا تحفظ کرتے ہیں ۔ یہ فلم گاندھی کے عدم تشدد کے پیغام کے اثرات کے بارے میں پیغام دیتی ہے کہ کس طرح اُن کے پیغام نے پوری دنیا میں کئی تحریکوں کو ترغیب دی ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 660
(Visitor Counter : 424
ریلوے کی وزارت
اترپردیش میں ریل رابطے میں اضافہ کرنا
کابینہ نے سہاجنوا اور دوہری گھاٹ کے درمیان81.17کلو میٹر نئی ریلوے لائن کی تعمیر کو منظوری دی
دوہری گھاٹ۔ سہاجنوا کے لئے نئی لائن نامکمل راستوں کو مکمل کرے گی اور گورکھپور سے بچتے ہوئے ایک متبادل راستہ فراہم کرے گی
اس پروجیکٹ سے تقریباً19.48 افراد کے لئے تعمیر کے دوران براہ راست روزگار پیدا ہوگا
اس پروجیکٹ کی کل تخمینہ لاگت 1319.75 کروڑ روپے ہے اور یہ 2023-24 میں مکمل ہوجائے گا
نئی دہلی، 17 جولائی 2019، وزیراعظم جناب نریندر مودی کی سربراہی میں اقتصادی امور سے متعلق کابینہ کمیٹی نے1319.75 کروڑ روپے کی تخمینہ لاگت سےسہاجنوا اور دوہری گھاٹ کے درمیان 81.17کلو میٹر لمبی نئی ریلوے لائن کی تعمیر کو اپنی منظوری دے دی ہے یہ پروجیکٹ 2023-24 تک مکمل کرلیا جائے گا اور شمال مشرقی ریلوے کی تعمیر سے متعلق آرگنائزیشن کی جانب سے اس پروجیکٹ پر عمل درآمد کیاجائے گا۔
پروجیکٹ کا علاقہ گھنی آبادی ، میں ہے اور معاشی طور پر پسماندہ علاقے میں ہے۔اس کے علاوہ سڑک ٹرانسپورٹ کی سہولتوں سے محروم ہے۔ مجوزہ پروجیکٹ اس علاقے کے لوگوں کو ریل کی سہولیات فراہم کرے گا اور علاقے میں چھوٹے پیمانے کی صنعتوں کو فروغ حاصل ہوگا۔یہ پروجیکٹ 19.48 لاکھ افراد کے لئے تعمیر کے دوران براہ راست روزگار پیدا کرے گا۔
سہاجنوا سے دوہری گھاٹ کا زیادہ تر علاقہ گورکھپور ضلع میں پڑتا ہے اور اترپردیش میں مؤ ضلع میں بہت چھوٹا علاقہ آتا ہے۔ اندارا۔ دوہری گھاٹ گیج کی تبدیلی کو پہلے ہی منظوری دی جاچکی ہے اور دوہری گھاٹ سہاجنوا کے لئے نئی لائن کے لئے یہ منظوری نہ مکمل راستوں کو مکمل کرے گی اور گورکھپور سے بچتے ہوئے ایک متبادل راستہ فراہم کرے گی۔
اس کنکٹیویٹی کے مکمل ہوجانے کےبعد گورکھپور میں بھیڑ بھاڑ سے بچتے ہوئے متبادل راستہ دستیاب ہوسکے گا جو جھپڑا کو لکھنؤ کو جوڑے گا اس طرح یہ پروجیکٹ ریل ٹرانسپورٹ کی مدد سے اس پسماندہ علاقے کی بہتر سماجی اور معاشی ترقی کے لئے ضروری ہے۔
۔۔۔۔۔۔۔۔۔۔۔
U- 3192
(Visitor Counter : 39
نوجوانوں کے امور اور کھیل کود کی وزارت
وزیرکھیل جناب کرن رجیجونے نشانہ بازی عالمی کپ کے فاتحین کو تمغے پیش کئے، کہااولمپک کے لئے جانے والےدستے میں تمغہ پانے کے کئی دعویدار کھلاڑی شامل ہیں
آئی ایس ایس ایف نشانہ بازی عالمی کپ میں آج ایک خصوصی مہمان موجود تھے۔ کھیلوں کے مرکزی وزیر جناب کرن رجیجو خواتین کے 25 میٹر پسٹل مقابلے کے فائنل میچ دیکھنے کے لئے آج نئی دہلی کے ڈاکٹر کرنی سنگھ شوٹنگ رینج میں موجود تھے۔ انہوں نے فاتحوین کو تمغے پیش کئے۔ اس مقابلے کے تینوں تمغے ہندوستان نے جیتے ، جس میں چنکی یادو نے طلائی تمغہ، راہی سرنوبت نے نقرئی اور منو بھاکر نے کانسہ کا تمغہ جیتا ۔
اس سے پہلے آج نوجوان ہندوستانی نشانہ باز ایشوریہ پرتاپ سنگھ تومر نے مردوں کی 50 میٹر رائفل 3 پوزیشن مقابلے میں طلائی کا تمغہ حاصل کیا۔ ایشوریہ کے طلائی تمغہ کے ساتھ ، ہندوستان 9 طلائی، 5 نقرئی اور 5 کانسے کے ساتھ میڈل کی فہرست میں مضبوطی کے ساتھ چوٹی پر موجود ہے۔
جناب رجیجو نے اس ورلڈ کپ میں کارکردگی کے لئے نشانہ بازوں کی تعریف کی ۔ کورونا وائرس لاک ڈاون کے بعد ہونے والے یہ پہلے بڑے عالمی مقابلوں میں سے ایک ہے۔ اس موقع پر جناب رجیجو نے کہا ‘‘ اس ورلڈ کپ میں کل ملاکر ہندوستان کی مجموعی کارکردگی غیرمعمولی رہی ہے۔ ہمیں اپنے نشانہ بازوں سے کافی امیدیں تھیں کیونکہ ہم نے اس وبا کے مشکل دور کے دوران کھلاڑیوں کی ہرممکن مدد کی ہے۔ وبا کے دوران بھی ہم نے یہ یقینی بنایا ہے کہ ہندوستان میں نشانہ بازوں اور سبھی کھلاڑیوں کو مسلسل سہولیات اور سازوسامان فراہم کئے جائیں’’۔
وزیرکھیل نے ہندوستان میں نشانہ بازی ترقی پر بھی بات کی اور بتایا کہ کہ پچھلے کچھ برسوں میں ہندوستان نے کس طرح سے مختلف مقابلوں میں مسلسل شاندار کارکردگی پیش کی ہے۔ جناب رجیجو نے کہا ‘‘ یہ ہندوستانی نشانہ بازی ٹیم کے لئے ایک طویل سفر ہے ، کچھ سال پہلے ہم صرف کچھ مقابلوں میں ہی حصہ لیا کرتے تھے ، لیکن اچانک ہندوستان نشانہ بازی میں ایک اہم طاقت بن گیا ہے تو مجموعی طور پر یہ ایک حیرت انگیز سفر رہا ہے۔جس طرح کی سہولیات ملک بھر میں کھلاڑیوں کو حاصل ہورہی ہیں اور کھلاڑیوں میں ملک میں جس طرح کا جوش و خروش اور دلچسپی نظرآرہی ہے اور حکومت کی ہرممکن مدد کے ساتھ پوری کوشش ،ان سبھی کا ایک امتزاج ہے’’۔
جناب رجیجو کو اولمپک میں نشانہ بازی سے کافی امیدیں ہیں اور ان کا ماننا ہے کہ ٹیم میں کئی تمغے جیتنے کے دعویدار موجود ہیں۔ انہوں نے کہا ‘‘ مجھے نشانہ بازی ٹیم سے کافی امیدیں ہیں ۔ ہم اولمپک میں سب سے بڑا دستہ بھیجنے والے ہیں۔ کچھ دنوں پہلے ہمارے ملک کے کھلاڑیوں نے ایتھلیٹکس میں اولمپک کے لئے کوالیفیائی کیا تھا اور مجھے امید ہے کہ آنے والے مقابلوں میں ہمارے مزید کھلاڑی اولمپک کے لئے کوالیفیائی کریں گے، اس لئے ہم پہلے ہی اولمپک کے لئے بھیجے گئے کھلاڑیوں کے پچھلے ریکارڈ کو پار کرچکے ہیں۔ نشانہ بازی میں ہمارے پاس میڈل جیتنے کے لئے ایتھلیٹوں کی زیادہ سے زیادہ تعداد ہوگی اور ایک بہت بڑی ٹیم ہوگی ’’۔
وزیراعظم کا دفتر
وزیراعظم نے شوٹراوانی لیکھاراکو پیرالمپکس گیمس میں کانسے کا تمغہ جیتے پرمبارکباد دی
نئی دہلی، 03؍ستمبر :وزیراعظم جناب نریندرمودی نے ٹوکیو میں منعقد ہونے والے پیرالمپک کھیلوں میں کانسے کا تمغہ جیتنے پر شوٹراوانی لیکھارا کو مبارکباد پیش کی ہے ۔
ایک ٹویٹ میں وزیراعظم نے کہا؛
‘‘ٹوکیوپیرالمپکس میں ملک کے وقارمیں مزید اضافہ ۔اوانی لیکھاراکی شاندارکارکردگی سے بہت خوش ہوں ۔ انھیں ملک کو کانسے کا تمغہ دلانے کے لئے مبارکباد ۔ان کی مستقبل کی سرگرمیوں کے لئے نیک خواہشات #Praise4Para"
وزارت آیوش
کابینہ نے ادویہ جاتی پودوں کے شعبے میں بھارت اور پیرو کے مابین تعاون سے متعلق معاہدے پر دستخط کیے جانے کو اپنی منظوری دی
نئی دہلی۔28؍اگست۔مرکزی کابینہ نے وزیراعظم جناب نریندر مودی کی قیادت میں وزارت آیوش کے تحت قومی ادویہ جاتی پودوں کے بورڈ اور جمہوریہ پیرو کی وزارت صحت کے قومی ادارے برائے صحت کے مابین ادویہ جاتی پودوں کے سلسلے میں تعاون کو فروغ دینے کیلئے معاہدے پر دستخط کیے جانے کی تجویز کو اپنی منظوری دی ہے۔
اہم اثرات:
اس حقیقت کا اعتراف کرتے ہوئے کہ دونوں ممالک میں ادویہ جاتی پودے متنوع تعداد میں دستیاب ہیں اور یہ ادویہ جاتی پودے ایسے پودے ہیں جن کی مدد سے روایتی طور پر دوائیں بنتی رہی ہیں۔ چونکہ دونوں ممالک کے مابین دوستانہ اور امداد باہمی پر مبنی تعلقات استوار رہے ہیں لہٰذا مذکورہ مجوزہ معاہدہ دونوں ممالک کے مابین ادویہ جاتی پودوں کے سلسلے میں باہمی تعاون کو مزید تقویت فراہم کریگا اور یہ چیز دونوں ممالک کیلئے ازحد اہم ثابت ہوگی۔ یہ معاہدہ ادویہ جاتی پودوں کے سلسلے میں دونوں ممالک کے مابین ڈھانچہ جاتی فریم ورک برائے تعاون فراہم کریگا۔
نفاذ ، حکمت عملی اور اہداف:
فریقین کے مابین جو سرگرمیاں طے پائیں گی انہیں معاہدے پر دستخط کے فوراً بعد شروع کردیا جائیگا۔ دونوں ممالک جو پہل قدمیاں انجام دیں گے وہ مذکورہ معاہدے کی شرائط کے مطابق ہوں گی اور جب تک یہ معاہدہ نافذ العمل رہے گا ان کا پاس و لحاظ رکھتے ہوئے سرگرمیاں انجام دی جاتی رہیں گی۔
اخراجات جو لاحق ہوں گے:
اس معاہدے میں اضافی مالی مصارف لاحق نہیں ہوں گے۔ تحقیق ، تربیتی کورس ، کانفرنسوں کا اہتمام ، میٹنگوں کااہتمام وغیرہ کرنے کیلئے درکار وسائل موجودہ مختص کردہ بجٹ سے حاصل کیے جائیں گے اور یہ وسائل وزارت آیوش کے تحت قومی ادویہ جاتی پودوں کے بورڈ کے زیراختیار موجودہ منصوبہ جاتی اسکیموں سے منسلک ہوں گے۔
بھارت دنیا میں ادویہ جاتی پودوں کے تنوع کے لحاظ سے سب سے مالامال ملک ہے اور یہاں پر پودوں کی 7 ہزار سے زائد اقسام ایسی پائی جاتی ہیں جن میں عوامی دستاویزات اور روایتی طریقہ علاج کے لحاظ سے بہت سارے فوائد پوشیدہ ہیں، یہ پودے آیوروید، یونانی ، سدھ اور ہومیو پیتھی جیسے طریقہ ہائے علاج میں بروئے کار لائے جاتے رہے ہیں۔ جمہوریہ پیرو، لاطینی امریکہ کے ان ممالک میں شمار ہوتا ہے جو بھارت جیسی نباتاتی تنوع کے دولت سے مالامال ہے۔ پیرو میں ادویہ جاتی پودوں کی گوناں گوں اقسام پائی جاتی ہیں اور دیسی طور پر ان پودوں کا استعمال روایتی ادویہ وغیرہ میں کیا جاتا رہا ہے۔
ادویہ جاتی پودوں کے تنوع اور ان میں مضمر فوائد کے مثبت پہلو کا اعتراف کرتے ہوئے نیز دیسی طریقہ ہائے علاج میں دونوں ممالک میں ان کے استعمال کو مدنظر رکھتے ہوئے نیز باہمی تعاون میں پوشیدہ قوت کا اعتراف کرتے ہوئے مذکورہ معاہدہ جس کا تعلق باہمی تعاون سے ہے، ادویہ جاتی پودوں کے شعبے میں طے پایا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3920
(Visitor Counter : 68
صحت اور خاندانی بہبود کی وزارت
نوول کرونا وائرس سے متعلق تازہ ترین اطلاع: 9400 سے زیادہ افراد کی نگرانی کی جا رہی ہے ، کسی نئے معاملے کی اطلاع نہیں
نئی دہلی، 09 فروری 2020 / ہانگ کانگ اور چین کےعلاوہ سنگاپور اور تھائی لینڈ سے آنے والی تمام پروازوں کی بین الاقوامی سطح پر مقررہ ایئربریجز پر پہلے ہی جانچ کی جا رہی ہے۔ تمام 21 ہوائی اڈوں ، بین الاقوامی بندرگاہوں اور بارڈر کراسنگ پر اب مسافروں کی جانچ بھی کی جا رہی ہے۔
اب تک 21 ہوائی اڈوں پر 1818 پروازوں اور 197192 مسافروں کی جانچ کی جا چکی ہے۔ صحت اور خاندانی بہبود کی وزارت نوول کرونا وائرس سے پیدا شدہ صورتحال سے مقابلہ کرنے کے لیے ریاستوں / مرکز کے زیر انتظام خطوں کو ہر ممکن امداد فراہم کرا رہی ہے۔
فی الحال 32 ریاستوں / مرکز کے زیر انتظام خطوں میں 9452 افراد کی نگرانی کی جا رہی ہے۔ وائرس کو پھیلنے سے روکنے اور اس سے بچاؤ کی سرگرمیاں اولین ترجیح کے ساتھ انجام دی جا رہی ہے۔ کسی قسم کے ناخوشگوار واقع کا سامنا کرنے کے لیے تمام ریاستوں میں فوری کارروائی والی ٹیموں کو مسلسل مستحکم کیا جا رہا ہے۔
اب تک 1510 نمونوں کی جانچ کی گئی ہے اور ان میں سے 1507 نمونے نگیٹیو پائے گئے ہیں جبکہ کیرل میں تین نمونے پازیٹیو پائے گئے ہیں۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 649
(Visitor Counter : 65
نوجوانوں کے امور اور کھیل کود کی وزارت
جناب انوراگ سنگھ ٹھاکر کے ہاتھوں آج نئی دہلی کے جے ایل این اسٹیڈیم میں ایک زبردست افتتاحی تقریب میں خواتین کے عالمی دن کی تقریبات کے ایک حصے کے طور پر ‘کھیلو انڈیا دس کا دم’ کا آغاز
’ہے دم تو بڑھاؤقدم’ کھیلو انڈیا دس کا دم ایونٹ کی ٹیگ لائن ہے، جناب انوراگ سنگھ ٹھاکر نے کہا کہ کھیلوں کے ذریعے خواتین کو بااختیار بنانے کے لئے یہ ایک اور بڑا قدم ہے جو ہم نے اٹھایا ہے
پچاس سے زائد شہروں میں بیک وقت ٹورنامنٹ کا آغاز
نوجوانوں کے امور اور کھیلوں کے مرکزی وزیر جناب انوراگ سنگھ ٹھاکر نے آج جے ایل این اسٹیڈیم واقع نئی دہلی میں ایک زبردست افتتاحی تقریب میں کھیلو انڈیا دس کا دم ایونٹ کا آغاز کیا۔ خواتین کے عالمی دن 2023 کی تقریبات کے ایک حصے کے طور پر منعقد ہونے والے اس ٹورنامنٹ کا آج ملک کے 50 سے زائد شہروں میں بیک وقت آغاز ہوا۔
کئی مہینوں سے ملک بھر میں ہونے والی متعدد کھیلو انڈیا خواتین لیگوں کی کامیابی کے سفر کو آگے بڑھاتے ہوئے دس کا دم نامییہ پہل ملک بھر کی ہزاروں خواتین کو اور بھی زیادہ نمایاں کرے گی۔ 10 سے 31 مارچ تک مجموعی طور پر 10 کھیلوں میں ہندوستان کی 26 ریاستوں میں واقع 50 سے زیادہ شہروں میں ہونے والے ٹورنامنٹ میں تقریباً 15000 کھلاڑی حصہ لیں گے۔ اس تقریب کے لیے حکومت ہند کی طرف سے مجموعی طور پر ایک کروڑ روپے کی منظوری دی گئی ہے۔
جمعہ کی صبح تقریب کے عظیم الشان آغاز کے موقع پر اسپورٹس اتھارٹی کے ڈائریکٹر جنرل ایس سندیپ پردھان کے ساتھ ساتھ مرکزی وزارت برائے کھیل اور ایس اے آئی کے دیگر معززین بھی موجود تھے۔ جے ایل این اسٹیڈیم میں ہونے والی افتتاحی تقریب میں تقریباً 2000 خواتین کھلاڑیوں نے بھی شرکت کی جن میں کھیلو انڈیا دس کا دم کے شرکا کے علاوہ کیمپرز بھی شامل تھے۔
اس تمہید کے ساتھ کہ ہے دم تو بڑھاو قدم کھیلو انڈیا دس کا دم ایونٹ کی ٹیگ لائن ہے جناب ٹھاکر نے بتایا کہ یہ کھیلوں کے ذریعے خواتین کو بااختیار بنانے کے لیے ایک اور بڑا قدم ہے جو ہم نے اٹھایا ہے۔ کئی مہینوں سے ملک بھر میں 14 کھیلوں میں خواتین کی لیگز کے انعقاد کی ایس اے آئی کی کوشش نے 20,000 مضبوط خواتین کھلاڑیوں کو موقع فراہم کیا ہے کہ وہ اپنی ضرورت کے مطابق خود کو سامنے لائیں اور بااختیار بنائیں۔ مرکزی وزیر نے مزید کہا کہ مجھے یہ بتاتے ہوئے بھی خوشی ہو رہی ہے کہ ان لیگوں کو کافی کامیابی ملی ہے۔
میری کوم اور پی وی سندھو جیسی ایلیٹ ایتھلیٹس کی مثالیں پیش کرتے ہوئے جناب ٹھاکر نے کہا کہ میری کوم سے لے کر لولینا اور نکہت تک اور پی وی سندھو سے لے کر سائنا نہوال تک ان لڑکیوں نے بار بار ہندوستان کا نام روشن کرنے کے لیے اپنا سب تمام صلاحیتوں کا مظاہرہ کیا ہے۔ اب اس طرح کے ٹورنامنٹ مزید ایسے سپر اسٹارز کو جنم دیں گے۔ ہم بہترین ٹورنامنٹ اور کھیل کے میدان فراہم کرنے کے لیے سب کچھ کر رہے ہیں۔ اب وقت آگیا ہے کہ تمام خواتین اپنی صلاحیتوں کا مظاہرہ کریں۔
افتتاحی تقریب کی ایک اہم بات یہ تھی کہ جناب انوراگ سنگھ ٹھاکر نے دہلی کی 8 سالہ ٹریک اینڈ فیلڈ ایتھلیٹ ساکشی کے ہمراہ تقریب کو جھنڈی دکھائی۔ ساکشی کھیلو انڈیا دس کا دم ایونٹ کی سب سے کم عمر شرکا میں سے ایک ہے۔ کھیلوں کی فہرست میں کھو کھو، تیراکی، ایتھلیٹکس، ووشو، تیر اندازی، فینسنگ، جوڈو، ویٹ لفٹنگ، ہاکی اور یوگ آسن شامل ہیں
شہروں کی فہرست کے لیےیہاں کلک کریں۔
https://static.pib.gov.in/WriteReadData/specificdocs/documents/2023/mar/doc2023310169001.pdf
عملے، عوامی شکایات اور پنشن کی وزارت
مرکز ی وزیر ڈاکٹر جتندر سنگھ نے دہلی اور این سی آر میں سماج کے محروم طبقات میں تقسیم کے لئے 1500کلوگرام پہننے لائق کپڑے اور اسی طرح کی دوسری اشیاء لے جانے والے ٹرک کو نارتھ بلاس سے ہرجھنڈی دکھا کر روانہ کیا
ڈاکٹر جتندر سنگھ نے غریب خاندانوں کے بچوں کو آن لائن پڑھائی کے لئے اہل بنانے کے ضمن میں اگلا ’’سنچے‘‘پروگرام شروع کرنے پر زور دیا-بچوں کو بنا استعمال ہوئے موبائل ہینڈ سیٹ تقسیم کرنے کی اپیل کی
نئی دہلی،24دسمبر؍2021:
مرکزی وزیر مملکت برائے سائنس و ٹیکنالوجی ، وزیر مملکت برائے ارضی سائنس ، پی ایم او، عملے ، عوامی شکایت، پنشن ، ایٹمی توانائی اور خلاء کے وزیر مملکت ڈاکٹر جتندر سنگھ نے آج دہلی اور این سی آر میں سماج کے محروم طبقات کو تقسیم کےلئے 1500 گرام پہننے لائق کپڑے اور اسی طرح کا دوسرا سامان لے جانے والے ایک ٹرک کو نارتھ بلاک سے ہرجھنڈی دکھا کر روانہ کیا۔
یہ سامان ایمس، آئی ایس ٹی ایم، علاقوں میں ضرورت مندوں کو تقسیم کئے جائیں گے اور بچے ہوئے سامان کو دہلی اور این سی آر علاقوں میں محروم طبقات کے لئے کام کرنے والے ایک این جی او، گونج کو سونپ دیئے جائیں گے۔
اس موقع پر ڈاکٹر جتندر سنگھ نے کہا ’’آزادی کا امرت مہوتسو‘‘ منانے کے عملے اور تربیت کے محکمے نے وزارت داخلہ ، وزارت مالیات اور وزارت زراعت کے تعاون سے سامان جمع کرنے کے لئے ’’سنچے‘‘پہل کی شروعات کی۔ اس کے تحت نارتھ بلاک اور آس پاس کی عمارتوں میں واقع مختلف وزارتوں اور محکموں میں برسر کار سرکاری ملازمین سے سامان اکٹھا کئے گئے۔وزیر موصوف نے بتایا کہ 29 نومبر سے 10دسمبر 2021ء تک کی گئی اِس پہل کو زبردست حمایت ملی اور 1500کلو گرام کپڑے اور اِس طرح کے دوسرے سامان جمع کئے گئے۔‘‘
ڈاکٹر جتندر سنگھ نے کہا کہ ڈی او پی ٹی کا ’’سیوا‘‘مشن جاری رہنا چاہئے۔ اُنہوں نے افسران کو استعمال نہ کئے گئے موبائل ہینڈ سیٹ کے اگلے ’’سنچے‘‘ پروگرام کو شروع کرنے کےلئے متحرک کیا۔اُنہوں نے کہا کہ اِن موبائل فون کو غریب خاندانوں میں تقسیم کیا جائے ، تاکہ اُن کے بچے آن لائن پڑھائی کرنے میں اہل ہوسکیں۔اُنہوں نے کہا کہ ڈی او پی ٹی سے تحریک لے کر دیگر وزارتیں بھی سماجی خدمت کے کام میں شامل ہوں گی۔اُنہوں نے اطمینان کے ساتھ یہ بھی کہا کہ یہ نیک مشن بہتر حکمرانی ہفتے کے ساتھ بھی میل کھا رہا ہے۔
اس موقع پر ڈاکٹر جتندر سنگھ نے 22 رضاکاروں کو یادگاری نشان تقسیم کئے، جنہوں نے اِس موقع پر پہننے لائق لباس اور دوسرے سامان جمع کرنے میں تعاون دیا ہے۔پروگرام میں ڈی او پی ٹی سیکریٹری جناب پی کے ترپاٹھی، ڈی او پی ٹی کی اَپر سیکریٹری محترمہ رشمی چودھری اور وزارت کے دیگر افسران بھی شامل ہوئے۔